สวัสดีคะ อยากจะสอบถามหน่อยคะ ว่าเวลานอน แล้วกรนเสียงดังมาก จนคนที่นอนข้างๆ นอนไม่ค่อยหลับ แบบนี้ มีอะไรช่วยให้ลดการนอนกรน หรือ ช่วยให้คนที่นอนข้างๆ นอนหลับได้สบายบ้างมั้คะ
สวัสดีค่ะ การนอนกรนเกิดจากระบบทางเดินหายใจส่วนบนที่มีการตีบแคบ ทำให้กล้ามเนื้อต่างๆภายในปากหย่อนตัวลงมาปิดทางเดินหายใจ ช่องลมที่ถูกปิดกั้นจะทำให้มีเสียงคล้ายเสียงกรนขึ้นการนอนกรนอาจทำให้ร่างกายได้รับออกซิเจนไม่เพียงพอจนเกิดเป็นโรคขาดอากาศขณะหายใจได้ คือนอนๆไปแล้วจะมีอาการผวาขึ้นมาหายใจเป็นระยะ รู้สึกว่านอนไม่อิ่ม ช่วงระหว่างวันจะเพลียมาก มักเกิดในผู้ที่มีน้ำหนักเกิน มีโรคภูมิแพ้จมูก มีรูปร่างจมูกผิดปกติ มีต่อมทอนซิลโตดังนั้นควรไปพบแพทย์เพื่อตรวจเพิ่มเติมว่ามีภาวะหยุดหายใจขณะหลับหรือไม่ แพทย์อาจต้องทำการตรวจทางห้องปฏิบัติการระหว่างนอนโดยพักในรพ.1คืน และวัดระดับออกซิเจนและระดับคลื่นสมองเอาไว้ หากพบว่ามีอาการหยุดหายใจขณะหลับจริงอาจจะต้องใช้เครื่องช่วยหายใจขณะนอนที่เรียกว่า CPAP เพื่อเพิ่มแรงดันเข้าไปสู้กับทางเดินหายใจที่ตีบ ทำให้ร่างกายได้รับออกซิเจนที่เพียงพอค่ะการดูแลตัวเองเบื้องต้น ลดน้ำหนักถ้าน้ำหนักเกิน และรีบไปพบแพทย์เพื่อหาสาเหตุของการกรนค่ะ